text: На "Пътуване във времето" кани Опера Бургас в неделя | Държавна Опера Бургас
  14 май 2021	На "Пътуване във времето" кани Опера Бургас в неделя На 16-и май Мария Цветкова-Маджарова, Нона Кръстникова и Мира Искърова са подготвили изискан бароков концерт
  Първият от поредицата концертни прояви, които представят най-характерното историческото време, претворено в музикалното изкуство, както и запознаване с основните насоки на философията и културните канони за съответната епоха, е "Пътуване във времето" – на 16-и май, от 19 часа, в залата на Бургаската опера.
  Двете оперни певици – Мария Цветкова-Маджарова, Нона Кръстникова, пианистката Мира Искърова и Диана Авелова, художник на проекта, споделят своето нетърпение да подарят моменти на съприкосновение с изкуството на барока на бургаската публика, както и на гостите на града, в днешните противоречиви, трудни, но и интересни времена:
  "Публиката ще бъде преведена през различни епохи и жанрове на класическата музика в рамките на поредица от концерти "Пътуване във времето".Първо на 16-и май ще се пренесем в XVII и XVIII век, Барок, след Ренесанса – френски (baroque), италиански (barocco), означава неправилна перла или фалшив скъпоценен камък. Пищност, претрупаност, шумното изобилие на детайли, но и мелодии, които докосват сетивата, истории за императрици и крале, афери и интриги, обрисувани в музика от Хендел, Рамо, Вивалди, Пърсел. Два сопрана, пиано, дуети и арии (по-малко), в които ще разпознаете известни мотиви от любими филми. Тази звукова магия ще бъде придружена от разходка из Лувър, Ермитаж, Петра и Пирамидите, под формата на мултимедия. За визията на проекта се грижи художникът Диана Авелова – млада артистка, която учи изящни изкуства и костюм не къде да е, а в Академията за сценични изкуства в Париж.
  Хореографията на концертния спектакъл е на Патрисия Соарес. Тя е от Лисабон, Португалия, учила e класически танц в Лисабон и Мадрид. Работила е като балерина в Държавна опера – Стара Загора, а от 2019 г. работи в Държавна опера – Бургас. Нейният репертоарът включва: "Дон Кихот", "Лебедово езеро", "Жизел", "Спящата красавица", "Лешникотрошачката" и др. Само музиката има власт да ни пренесе за секунда, където си поискаме, елате с нас на пътешествие в епохата на Барока, ще открием много красота!", разказва за атрактивния проект сопраното Мария Цветкова-Маджарова.
  "Този концерт ни отнася в епохата на Барока, като ни разхожда из най- красивите кътчета на музиката от този стил – мечтателност и приказност, вплетена в полифонична сплав, допълнени от вълшебна мултимедия и танц – ето в какво може да участвате.", допълва представата за естетичната визия на концерта сопраното Нона Кръстникова.
  "Срещата с този музикален проект за мен е особено лична. Не зная, дали ще успеем да погледнем достатъчно отблизо музиката на Барока, но се надявам да имаме щастието – и ние, и публиката на Бургаска опера – да бъдем достатъчно искрено в нея. Мисля, че на 16-и май ще се срещнем с една много емоционална и честна интерпретация на някои от най-впечатляващите барокови арии и дуети. С искрено вълнение каня почитателите на оперното изкуство, а и не само тях – на този по-специален концерт", повдига емоционалния градус преди концерта пианистката Мира Искърова, с която Мария Цветкова-Маджарова и Нона Кръстникова имат вече солиден брой съвместни камерни изяви. Mира Искърова е известна сред филмовите и театралните среди като композитор на музиката към редица успешни театрални постановки и филмови заглавия.
  "След като завърших класа по френски език в ПГРЕ "Г. С. Раковски" – гр.Бургас, заминах да преследвам мечтите си на дизайнер в Париж. Там изучавам специалност "Приложни изкуства и Моден дизайн" в университета по изкуства "Atelier de Sévres". От малка изучавам рисуване, балет, пиано и театър, а музиката винаги е вървяла рамо до рамо с мен. Така открих Операта – съвършената симбиоза между няколко изкуства. Творческият ми процес е силно повлиян от музиката и нейната история. Зад всеки тон може да стои надежда, болка, страст... Имам специално отношение към бароковата музика. Вдъхновява ме със своята богата орнаментираност и стремеж към съвършенството", споделя Диана Авелова, художник на пректа "Пътуване във времето".
  Нона Кръстникова, сопран, завършва оперно пеене при проф. Мила Дюлгерова в НМА "Панчо Владигеров" и до момента работи с нея като вокален педагог. Специализирала е като стипендиант в Модена, Италия, при Райна Кабаиванска и в оперното студио в Грац, Австрия. Участвала е в майсторски класове на Ана Томова Синтова (2011, 2014, 2015), Кири те Канава и Федерика фон Щаде (2008), за немска песен при проф. Хартмут Нол и др. Печели трета награда на Международния конкурса "Mirabent I Magrans" (2014, Sitges, Barcelona); на Международния конкурс за млади оперни певци "Борис Христов" същата година, Гранд при на "Короната на Търново" и трета награда на Международния конкурс за песенни дуа "Алза Респиги" Верона, Италия. Нона Кръстникова е щатен солист на Опера Бургас, където има над десет главни роли като Мими от операта "Бохеми", Тоска и Мадам Бътерфлай от едноименните опери на Джакомо Пучини, Амелия от "Бал с маски" на Джузепе Верди, Графинята в "Сватбата на Фигаро, дона Елвира в "Дон Жуан" и Фьордилиджи в "Така правят всички" на В. А. Моцарт, Микаела в "Кармен" на Жорж Бизе и др.
  От 2011 година сформира дуо "Колаж" с пианиста Мария Русева.През октомври 2015 г. дуо "Колаж" печели трета награда на конкурса за песенни дуа "Елза Респиги" във Верона, Италия.
  Като изпълнител изнася самостоятелни концерти в рамките на наши и международни фестивали, сред които "Европейски музикален фестивал", София; "Международен музикален фестивал" – Хамбург, "Младите в изкуството" – Москва, Амстердам и др. Носител е на редица награди от конкурси у нас и по света. Като пианист, репертоарът й обхваща музика от Бароковия период до наши дни.
  Мира Искърова е автор е на филмова и театрална музика, работи с режисьорите Георги Дюлгеров, Оги Костовски, Слава Дойчева, Делян Илиев и др.
  Създател и водещ на подкаст предаване, където кани "странни птици" да разкажат за любимата си музика.
  Снима се като актриса във филмите "Хубава си, мила моя", "Слава", "Брак" и др.
  Преподавател е в НМА "Проф. Панчо Владигеров".
  Концерт "Пътуване във времето" – 16.05.2021 г.
  https://www.youtube.com/watch?v=vAz4YD32u38&t=1512s
  /интервю на Мария Москова, водеща на сутрения блок на телевизия Канал 0 RM Mediagroup, s Мария Цветкова-Маджарова/
  https://novinata.bg/regiona/na-patuvane-vav-vremeto-kani-opera-burgas-v-nedelq/
  https://www.burgasnews.com/2021/05/14/%D0%BD%D0%B0-%D0%BF%D1%8A%D1%82%D1%83%D0%B2%D0%B0%D0%BD%D0%B5-%D0%B2%D1%8A%D0%B2-%D0%B2%D1%80%D0%B5%D0%BC%D0%B5%D1%82%D0%BE-%D0%BA%D0%B0%D0%BD%D0%B8-%D0%BE%D0%BF%D0%B5%D1%80%D0%B0/
  https://www.burgasinfo.com/news/view/5/108699?fbclid=IwAR1ZIVGLgZVwUlg5gd7ka1o69vuvd9CX6XhscRB8O0p4z5tmTVZH3rCvJnA
  https://www.burgas24.bg/novini/burgas/Na-Putuvane-vuv-vremeto-kani-burgaskata-opera-v-nedelya-1083990
  https://dnews.bg/melomanite-ste-patuvat-vav-vremeto-v-nedela.html
  https://sledvayme.net/%d0%b1%d0%b0%d1%80%d0%be%d0%ba%d0%be%d0%b2-%d0%ba%d0%be%d0%bd%d1%86%d0%b5%d1%80%d1%82-%d0%b2-%d0%b1%d1%83%d1%80%d0%b3%d0%b0%d1%81/
  https://burgascity.com/2021/05/14/%D0%BE%D0%BF%D0%B5%D1%80%D0%B0-%D0%B1%D1%83%D1%80%D0%B3%D0%B0%D1%81-%D0%B2%D0%B8-%D0%BA%D0%B0%D0%BD%D0%B8-%D0%BD%D0%B0-%D0%BF%D1%8A%D1%82%D1%83%D0%B2%D0%B0%D0%BD%D0%B5-%D0%B2%D1%8A%D0%B2/
  https://eventbg.info/pec-events/%d0%bd%d0%b0-%d0%bf%d1%8a%d1%82%d1%83%d0%b2%d0%b0%d0%bd%d0%b5-%d0%b2%d1%8a%d0%b2-%d0%b2%d1%80%d0%b5%d0%bc%d0%b5%d1%82%d0%be-%d0%ba%d0%b0%d0%bd%d0%b8-%d0%be%d0%bf%d0%b5%d1%80%d0%b0/
  https://www.viapontika.com/index.php?page=article&article=58703
  http://radiomilena.com/2013/65899/%D0%B1%D0%BE%D0%B3%D0%B0%D1%82%D0%B0-%D0%BF%D1%80%D0%BE%D0%B3%D1%80%D0%B0%D0%BC%D0%B0-%D0%BD%D0%B0-%D0%B4%D1%8A%D1%80%D0%B6%D0%B0%D0%B2%D0%BD%D0%B0-%D0%BE%D0%BF%D0%B5%D1%80%D0%B0-%D0%B1/
  https://www.burgas.bg/bg/events/view/2384
  https://opoznai.bg/offers/view/47479
  https://allevents.in/burgas/%D0%9F%D1%8A%D1%82%D1%83%D0%B2%D0%B0%D0%BD%D0%B5-%D0%B2%D1%8A%D0%B2-%D0%B2%D1%80%D0%B5%D0%BC%D0%B5%D1%82%D0%BE/200020946497500?ref=internal-event
  https://www.sdelka-za-vseki.com/%D0%B1%D0%B0%D1%80%D0%BE%D0%BA%D0%BE%D0%B2%D0%B8%D1%8F%D1%82-%D0%BA%D0%BE%D0%BD%D1%86%D0%B5%D1%80%D1%82-%D0%BF%D1%8A%D1%82%D1%83%D0%B2%D0%B0%D0%BD%D0%B5-%D0%B2%D1%8A%D0%B2-%D0%B2%D1%80%D0%B5%D0%BC/